34. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α2-9800 της 26 Νοεμ.-22 Δεκ. 1986 (ΦΕΚ Β΄  905) Περί διαδικασίας και τρόπου είσπραξης του δικαιώματος υπέρ του Ταμείου Λαϊκών Αγορών. Έχοντας υπόψη: Ι.Τον Α.Ν. 1470/38 «περί Οργανισμού του Ταμείου Λαϊκών Αγορών Αθηνών-Πειραιώς και Περιχώρων», όπως τροποποιήθηκε και συμπληρώθηκε μεταγενέστερα. 2.Το Νόμ. 1558/85 «Κυβέρνηση και Κυβερνητικά Όργανα». 3.Το Π.Δ. 607/76 «περί Οργανισμού του Υπουργείου Εμπορίου». 4.Το Νόμ. 1023/80 «τροποποίηση και συμπλήρωση του Νόμ. 2527 για διπλώματα Ευρεσιτεχνίας και άλλες διατάξεις». 5.Την με αριθμό Α2-8932/3-8-84 απόφαση Υπουργού Εμπορίου. 6.Το με αριθμό 26/1986 Πρακτικό του Δ.Σ. του Ταμείου Λαϊκών Αγορών. 7.Την ανάγκη εκσυγχρονισμού της διαδικασίας και του τρόπου είσπραξης των δικαιωμάτων του Ταμείου Λαϊκών Αγορών, για την ομαλή ροή των εσόδων του και την καλύτερη αξιοποίηση του προσωπικού του, αποφασίζουμε: Α.Ορίζουμε τη διαδικασία και τον τρόπο είσπραξης του υπέρ του Ταμείου Λαϊκών Αγορών δικαιώματος από τους προσερχομένους στις Λαϊκές Αγορές αδειούχους πωλητές επαγγελματίες παραγωγούς, Συνεταιρισμούς και το υπέρ ΙΚΑ-ΤΕΑΜ ασφάλιστρο (Ν.Δ.78/73) από τους επαγγελματίες πωλητές ως εξής: Ι.Τόπος είσπραξης: Η είσπραξη των παραπάνω αναφερομένων δικαιωμάτων θα γίνεται στα Γραφεία της Υπηρεσίας του Ταμείου Λαϊκών Αγορών. 2.Τρόπος είσπραξης: α)Επαγγελματίες Πωλητές: Οι επαγγελματίες πωλητές θα καταβάλουν το υπέρ του Ταμείου Λαϊκών Αγορών δικαίωμα καθώς και το υπέρ ΙΚΑ-ΤΕΑΜ ασφάλιστρο, όπως αυτά κάθε φορά ορίζονται από τις σχετικές διατάξεις και αποφάσεις, υποχρεωτικά μέσα στις προβλεπόμενες προθεσμίες εφ’ άπαξ για κάθε μήνα. β)Παραγωγοί πωλητές και Συνεταιρισμοί: Οι παραγωγοί πωλητές και Συνεταιρισμοί κατά την προσέλευση στα Γραφεία του Ταμείου Λαϊκών Αγορών για χορήγηση ή αναθεώρηση της παραγωγικής άδειας θα καταβάλλουν το υπέρ του Ταμείου δικαίωμα για τόσες προσε(Αντί για τη σελ. 88,11(β) Σελ. 88,11(γ) Τεύχος ΙΒ-Ι-Ι Σελ. 21 Λαϊκές Αγορές-Ταμείο Λαϊκών Αγορών 5.Β.γ.30-34 λεύσεις στις Λαϊκές Αγορές, όσες οι ίδιοι θα δηλώνουν και πάντως όχι λιγότερες των δέκα (10). Κατά την έκδοση της σχετικής διπλοτύπου αποδείξεως ο πωλητής θα εφοδιάζεται με ειδική κάρτα που θα ισχύει για ένα εξάμηνο από την έκδοσή της και στην οποία θα αναφέρονται τα εξής: Το ονοματεπώνυμο του αδειούχου πωλητή. Η Λαϊκή Αγορά που είναι τοποθετημένος. Ο αριθμός της διπλοτύπου αποδείξεως. Το χρηματικό ποσό και ο αριθμός προσελεύσεων που αντιστοιχούν σ’ αυτό. Η παραπάνω κάρτα θα είναι ειδικά γραμμογραφημένη σε τετραγωνίδια αριθμημένα, που θα αντιστοιχούν στις αναφερόμενες προσελεύσεις. Κατά την προσέλευση του αδειούχου πωλητή στη Λαϊκή Αγορά, αρμόδιος υπάλληλος του Ταμείου υποχρεούται να ακυρώνει ένα αριθμημένο τετραγωνίδιο. Η ακύρωση αυτής θα γίνεται με την αναγραφή επί του τετραγωνιδίου της ημερομηνίας και υπογραφής του υπαλλήλου. Παραγωγός που θα εξαντλήσει τις προσελεύσεις ή απωλέσει ή καταστρέψει την κάρτα αυτή, υποχρεούται στην προμήθεια νέας κάρτας, καταβάλλοντας την ανάλογη αξία της. Πωλητές που χρησιμοποιούν υπάλληλο, παράλληλα με την καταβολή του παραπάνω δικαιώματος-εισφορών, θα καταβάλλουν και το προβλεπόμενο για τον υπάλληλο δικαίωμα. Παραγωγοί-Συνεταιρισμοί που η ισχύς των αδειών τους λήγει με την έναρξη εφαρμογής της απόφασης αυτής μπορούν να προμηθευτούν κατ’ εξαίρεση την κάρτα προσέλευσης στους χώρους λειτουργίας των Λαϊκών Αγορών από εντεταλμένους προς τούτο υπαλλήλους του Ταμείου μέχρι και 201-1986. Β.Η απόφαση αυτή ισχύει από 1-2-1987. 